Ta kõhkles, kuid puudutas siis rahatasku parempoolset osa. Esimene, mille ta välja võttis, oli värvifoto - ilmselt perekonnapilt. Keskmine figuur oli ta ise viis või kuus aastat nooremana, tviidülikonnas; teisel, umbes neljakümne viie aastasel mehel oli märgatav perekondlik sarnasus, ning veel oli seal kaks pisut nooremat naist ning kaks teismelist poissi ja tüdrukut. Tagaplaanil, teispool hoolitsetud muruplatsi paistis kaheksateistkümnendast sajandist pärineva maja esikülg.